**Προκήρυξη εκδήλωσης ενδιαφέροντος τετραήμερης εκδρομής του Τμήματος Διεθνούς Απολυτηρίου (ΙΒ) του 1ου ΓΕΛ ΑΝΑΤΟΛΙΑ**

**ΚΡΗΤΗ**

**31/03/24 – 3/4/24**

**Το Τμήμα Διεθνούς Απολυτηρίου (ΙΒ) του 1ου ΓΕΛ ΑΝΑΤΟΛΙΑ προτίθεται να πραγματοποιήσει τετραήμερη εκδρομή από την Κυριακή 31/03/24 έως την Τετάρτη 03/04/24 στην Κρήτη.**

**Στην εκδρομή θα συμμετάσχουν πενήντα πέντε (55) έως εξήντα πέντε (65) μαθητές και μαθήτριες που θα συνοδεύονται από πέντε (5) συνοδούς καθηγητές/καθηγήτριες.**

**Οι ενδιαφερόμενοι καλούνται να καταθέσουν τις προσφορές τους για την εκδρομή στη γραμματεία του Τμήματος Διεθνούς Απολυτηρίου (ΙΒ) του 1ου ΓΕΛ ΑΝΑΤΟΛΙΑ με την ένδειξη «Εκδρομή Κρήτη\_ΙΒ\_1Ο ΓΕΛ ΑΝΑΤΟΛΙΑ», σε σφραγισμένο φάκελο, μέχρι την Τετάρτη 20 Δεκεμβρίου 2023, στη 13:00.**

**Η κάθε προσφορά που θα κατατεθεί πρέπει απαραίτητα να περιλαμβάνει:**

* **Τρεις (3) διανυκτερεύσεις: η 1η στο Ηράκλειο και οι άλλες δύο στα Χανιά.**
* **Τη μεταφορά των εκδρομέων προς και από τα αεροδρόμια, τα αεροπορικά εισιτήρια και το φόρο αεροδρομίων. Άφιξη στο αεροδρόμιο Ηρακλείου και αναχώρηση από το αεροδρόμιο των Χανίων.**
* **Τη διαμονή σε κεντρικό ξενοδοχείο 4\* ή 5\* με πρωινό.**
* **Τις μετακινήσεις καθ΄όλη τη διάρκεια της παραμονής στη Κρήτη σε 24ώρη βάση.**
* **Ξεναγό για όλες τις επισκέψεις σε αξιοθέατα.**
* **Διαμονή των μαθητών/μαθητριών σε δίκλινα ή τρίκλινα δωμάτια και των συνοδών καθηγητών σε μονόκλινα δωμάτια.**
* **Ασφάλεια αστικής ευθύνης.**
* **Πρόσθετη ιατρική ασφάλιση.**
* **Παροχή ιατροφαρμακευτικής περίθαλψης καθ΄όλη τη διάρκεια της εκδρομής.**

**Οι προσφορές, που πρέπει να συνοδεύονται και από υπεύθυνη δήλωση ότι η επιχείρηση διαθέτει το ειδικό σήμα λειτουργίας και το οποίο είναι σε ισχύ (άρθρο 4,** § 2 της Υ.Α. Γ2/13324/07-02-06), θα ανοιχθούν και θα αξιολογηθούν το μεσημέρι της Τετάρτης 20 Δεκεμβρίου 2023 με τη συμμετοχή εκπροσώπων όλων των από το νόμο προβλεπόμενων εμπλεκομένων.